Pasgebore baba in begraafplaas gevindFoto: ER24 Die liggaam van ‘n pasgebore babaseun is Maandagoggend in ŉ plastieksak in die Brixton-begraafplaas in Johannesburg gevind. Werner Vermaak, woordvoerder van ER24, het gesê paramedici is omstreeks 07:45 na die toneel ontbied. “ŉ Man het glo deur vullis in die begraafplaas gegaan toe hy op die plastieksak afgekom het. Hy het die veiligheidswagte geroep wat die nooddienste ontbied het,” het Vermaak gesê. “Daar was niks wat paramedici vir die baba kon doen nie en hy is op die toneel dood verklaar.” Die polisie was ook op die toneel en ondersoek die saak.